b"\n_START_ARTICLE_\nAnna Seny\xc3\xa9 d'Aym\xc3\xa0\n_START_SECTION_\nBiografia\n_START_PARAGRAPH_\nProcedent d'una fam\xc3\xadlia conservador i benestant de Manlleu, va rebre una educaci\xc3\xb3 clarament religiosa. Tanmateix, degut a circumst\xc3\xa0ncies familiars, va estar molt en contacte amb la natura i els animals, fet que influ\xc3\xad fortament en el seu car\xc3\xa0cter i en la seva obra liter\xc3\xa0ria. Als dinou anys va casar-se amb Llu\xc3\xads Aym\xc3\xa0 i Ayals i es trasllada a viure a Barcelona. Tamb\xc3\xa9 canvi\xc3\xa0 el seu nom de fam\xc3\xadlia, Anna Seny\xc3\xa9 i Ramisa, pel d'Anna Seny\xc3\xa9 d\xe2\x80\x99Aym\xc3\xa0, amb qu\xc3\xa8 signar\xc3\xa0 les seves obres._NEWLINE_A Barcelona, comen\xc3\xa7a a col\xc2\xb7laborar en diverses publicacions com La Veu de Catalunya, El Correo Catalan, Llum Novella, La Dona Catalana i funda l'Associaci\xc3\xb3 Protectora d\xe2\x80\x99Animals i Plantes de Catalunya, essent un membre molt actiu de la Secci\xc3\xb3 Abolicionista de les Curses de Braus. En l'\xc3\xa0mbit literari, va participar en els Jocs Florals i va guanyar-hi premis en els celebrats a l\xe2\x80\x99Escala i a Molins de Rei. El 1922 va publicar Remolinada, recull de tot el seu treball po\xc3\xa8tic."